Document ID: 32005R0949

KOMISIJOS REGLAMENTAS (EB) Nr. 949/2005
2005 m. birželio 22 d.
dėl konkurso muito lengvatai už į Ispaniją iš trečiųjų šalių importuojamus sorgus gauti pabaigos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų sektoriaus rinkos organizavimo (1), ypač į jo 12 straipsnio 1 dalį,
kadangi:
(1)
Remiantis daugiašalių derybų Urugvajaus raunde prisiimtais tarptautiniais Bendrijos įsipareigojimais (2), yra būtina sudaryti sąlygas tam tikro sorgų kiekio importui į Ispaniją.
(2)
1995 m. liepos 26 d. Komisijos reglamentu (EB) Nr. 1839/95, nustatančiu išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles (3), yra numatyta tam tikrų 2 straipsnyje nurodytų importuojamų pakaitalų apskaita atsižvelgiant į kvotų kiekius.
(3)
Komisijos reglamentu (EB) Nr. 2275/2004 (4) paskelbtas konkursas gauti muito lengvatai už iš trečiųjų šalių į Ispaniją importuojamus sorgus.
(4)
Kadangi Reglamento (EB) Nr. 1839/95 1 straipsnyje numatytas šios kvotos metinis kiekis yra pasiektas, reikėtų nutraukti konkursą ir panaikinti Reglamentą (EB) Nr. 2275/2004.
(5)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamentu (EB) 2275/2004 paskelbtas konkursas Reglamento (EB) Nr. 1784/2003 10 straipsnio 2 dalyje nurodytai muito lengvatai už į Ispaniją importuojamus sorgus gauti yra nutraukiamas.
2. Reglamentas (EB) Nr. 2275/2004 panaikinamas.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 22 d.

Labels: 3
15
17
18